CELEX: 62018CN0493
Language: et
Date: 2018-07-26 00:00:00
Title: Kohtuasi C-493/18: Eelotsusetaotlus, mille on esitanud Cour de cassation (Prantsusmaa) 26. juulil 2018 – UB versus VA, Tiger SCI, WZ kui UB pankrotihaldur, Banque patrimoine et immobilier SA

8.10.2018   
            
            
               ET
            
            
               Euroopa Liidu Teataja
            
            
               C 364/4
            
         
      Eelotsusetaotlus, mille on esitanud Cour de cassation (Prantsusmaa) 26. juulil 2018 – UB versus VA, Tiger SCI, WZ kui UB pankrotihaldur, Banque patrimoine et immobilier SA
      (Kohtuasi C-493/18)
      (2018/C 364/04)
      Kohtumenetluse keel: prantsuse
      
         Eelotsusetaotluse esitanud kohus
      
      Cour de cassation
      
         Põhikohtuasja pooled
      
      
         Kaebaja: UB
      
         Vastustajad: VA, Tiger SCI, WZ kui UB pankrotihaldur, Banque patrimoine et immobilier SA
      
         Eelotsuse küsimused
      
      
                  1.
               
               
                  Kas maksejõuetusemenetluse algatanud liikmesriigi kohtu määratud pankrotihalduri hagi, mille eesmärk on tunnistada võlgniku teises liikmesriigis asuvale kinnisvarale seatud hüpoteegid ning selle kinnisvaraga kõnealuses riigis tehtud müügitehingud selle menetluse suhtes kehtetuks, et võita see kinnisvara võlgniku vara hulka tagasi, tuleneb otseselt maksejõuetusmenetlusest ja on sellega tihedalt seotud?
               
            
                  2.
               
               
                  Kas jaatava vastuse korral allub see pankrotihalduri hagi erandliku kohtualluvuse raames kas maksejõuetusmenetluse algatamise liikmesriigi kohtutele või siis hoopis kinnisvara asukohaliikmesriigi kohtule või on tegemist nende valikulise kohtualluvusega, ning millistel tingimustel?
               
            
                  3.
               
               
                  Kas juhul, kui maksejõuetusmenetluse algatanud liikmesriigi kohus annab oma otsusega pankrotihaldurile õiguse pöörduda teise liikmesriigi kohtusse, allub see hagi põhimõtteliselt menetluse algatanud kohtule, ent võib sellise otsuse tagajärjel minna selle teise riigi kohtualluvusse, eriti kui seda otsust saab käsitada määruse [(EÜ) nr 1346/2000] (1) artikli 25 lõike 1 tähenduses maksejõuetusmenetluse käiku ja lõpetamist käsitleva otsusena, mida tuleb sellisena sama sätte alusel tunnustada ilma lisaformaalsusteta?
               
            
         (1)  Nõukogu 29. mai 2000. aasta määrus (EÜ) nr 1346/2000 maksejõuetusmenetluse kohta (EÜT L 160, lk 1; ELT eriväljaanne 09/01, lk 191).